赵士许

趙士許（），号靖庵，直隶吴江县人，明朝政治人物，同進士出身。

生平
萬曆四十年（1612年）壬子科應天鄉試舉人，萬曆四十一年（1613年），聯登癸丑科進士，兵部觀政，授南京大理寺右評事，四十三年升南工部主事，四十四年升郎中，四十五年升任福建延平府知府。萬曆四十六年，調任泉州府知府清·胡之鋘修，清·周学曾等纂，《道光晋江县志·卷之三十四·政绩志》：赵士许，号靖庵，吴江进士。万历四十六年由延平守调泉州知府。政尚简静，辅法行宽。所条教，一以惠元元，兴教化为首务。廉弗伤矫，明不过察，不僭为威于法外，不昵为惠于法中。猾奸望而畏之，善良煦而就之。暇进诸生会课，雌黄甲乙，闲以纪律，镕以银致，文质彬彬。寇袁八阑入崇武，闻风远避。林君泽啸哄赤水，旋就扑灭。自是农勤于野，商贾安于市，士广厉于黉宫，民和年丰，物无疵疠。秩满入觐，庄际昌为序贺之。节《霞栖藏稿》，参《云台藏稿》。。天啓元年正月升浙江按察司副使、兵备嘉湖，四年復除河南副使，五年改睢陳道，患病辞官。

家族
曾祖趙𡷫，举人、通判，贈奉政大夫。父趙世美，庠生，封文林郎。母吳氏。兄趙士諤，萬曆辛丑進士，官宣府巡撫。

参考资料
《萬曆四十一年癸丑科進士履歷》

Category:明朝延平府知府
Category:明朝泉州府知府
Category:吴江人
Category:明朝南京大理寺評事
Category:南京工部主事
Category:南京工部郎中
Category:明朝浙江按察司副使
Category:明朝河南按察司副使